
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπληρωματική απόφαση κοστολόγησης των δωρεάν διατιθεμέ- 
νων συγγραμμάτευν στους φοιτητές Α.Ε.1. 1 

Μεταβίβαση αρμοδιοτήτων της Εκτελεστικής Επιτροπής του Οργα¬ 
νισμού Αθήνας στον Πρόεδρο, τον Αντιπρόεδρο αυτής καθώς και 
στην Προϊστάμενη του Οργανισμού Αθήνας . 2 

Τροποποίηση απόφασης ορισμού μελών της Πρ/θμιας Επιτροπής 
ελέγχου σταυλισμών και επιχειρήσεων επεξεργασίας ζωικών 
προϊόντων ., 3 

Αναπροσαρμογή εφάπαξ αποζημιώσεως Φορτ/τών Ξηράς Καβά¬ 
λας . 4 

Αναπροσαρμογή εφάπαξ αποζημιώσεως Φορτ/τών Λιμένα Καβά¬ 
λας . 5 

Παραχώρηση έκτασης 3100 τ.μ. στο Δήμο Πτολ/δας Ν. Κοζάνης 6 

Τροποποίηση απόφασης σύστασης Κοιν/κού Νομικού Προσώπου με 
την επωνυμία «Σχολική Επιτροπή Δημοτικού Σχολείου Αρμένων 


Ν. Λασιθίου» . 7 

Αύξηση εφάπαξ αποζημίωσης Κ ΑΦ Ξηράς Στυλίδας Ν. Φθιώτιδας 8 

Τροποποίηση της ΕΣ 12126/23.8.89 απόφασης Νομάρχη Φλώρι¬ 
νας . 9 

Σύσταση ίδιου Νομικού Προσώπου στην Κοινότητα Συκιάς Ν. Χαλ¬ 
κιδικής με την επωνυμία «Μέγας Αλέξανδρος Σχολική Επιτροπή 
του Δημοτικού Σχολείου και Νηπιαγωγείου Συκιάς» .10 

Σύσταση ίδιου Νομικού Προσώπου στην Κοινότητα Συκιάς Ν. Χαλ¬ 
κιδικής με την επωνυμία «Καπετάν Χάψας Σχολική Επιτροπή 
του Γυμνασίου - Λυκείου Συκιάς» .11 

Τροποποίηση απόφασης Νομάρχου Χαλκιδικής που αφορά τη σύ¬ 
σταση Σχολικής Επιτροπής Κοινότητας Ν. Σιλάτων.12 


Διορθώσεις σφαλμάτων 

Διορθώσεις σφαλμάτων στη Δ5/317/10.3.92 κοινή απόφαση των 
Υπουργών Προεδρίας της Κυβέρνησης και Υγείας, Πρόνοιας και 


Κοινωνικών Ασφαλίσεων .13 

Διόρθωση σφάλματος στη 245/8.4.92 απόφαση Νομάρχη Μαγνη¬ 
σίας .14 

Διόρθωση σφάλματος στη 3524/3.4.91 απόφαση Νομάρχη Φθι¬ 
ώτιδας .15 


Αριθ. Φ.121/Β3/2159 (1) 

Συμπληρωματική απόφαση κοστολόγησης των δωρεάν διατιθεμένων 
συγγραμμάτων στους φοιτητές Α.Ε.Ι. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 95/1969 «Περί δωρεάν διαθέσεως παρά του Κράτους 
στους φοιτητές και σπουδαστές Α.Ε.Ι. των δια την διδασκαλίαν ανα- 
γκαιούντων συγγραμμάτων, που τροποποιήθηκε και συμπληρώθηκε 
μεταγενέστερα από το Ν.Δ. 605/1970. 

2. Τις διατάξεις των παραγράφων 2 και 3 του άρθρου 23 του νόμου 
1268/1982 (ΦΕΚ 87/82 τ.Α’) για τη δομή και λειτουργία των Α.Ε.Ι. 

3. Τις διατάξεις της αριθμ. Φ.141/Β3/1402/1984 (ΦΕΚ 159/ 
20.3.1984 τ.Β') υπουργικής απόφασης για την έκδοση και διακίνηση 
των διδακτικών βιβλίων των Α.Ε.Ι., όπως αυτή τροποποιήθηκε μετα¬ 
γενέστερα και ισχύει σήμερα. 

4. Την αριθμ. Η 4885/18.7.1990 (ΦΕΚ 440/18.7.1990 τ.Β - ) 
απόφαση του Υπουργείου Εθνικής Παιδείας και Θρησκευμάτων, «περί 
μεταβίβασης δικαιώματος υπογραφής με Εντολή Υπουργού στους Γενι¬ 
κούς Γραμματείς, Ειδικούς Γραμματείς και στους Προϊσταμένους των 
Διευθύνσεων και των Τμημάτων της Κ.Υ. του ΥΠΕΠΘ, αποφασίζουμε: 

Α) Συμπληρώνουμε τις κατωτέρω Αποφάσεις μόνο ως προς τα τμή¬ 
ματα διανομής των εξής συγγραμμάτων: 

ΤΙΤΛΟΣ ΣΥΓΓΡΑΜΜΑΤΟΣ ΤΜΗΜΑ/ΣΧΟΛΗ 

ΠΟΥ ΔΙΑΝΕΜΕΤΑΙ 


Ακα δημαϊκά Έτος 1991 - 1992 

1) Τη Β3/7208 π.ε./27.1.1992 (ΦΕΚ 82/Β/12.2.1992) 
α) «Αγροτική Κοινοτική Ανά- Οικονομικών Επιστημών 
πτύξη» 

β) «Εμβρυολογία των Κατοικίδιων 
Ζώων» 

γ) Κοινωνιολογία του Χριστιανι μού 


Αρ. Παν/μίου Θεσσαλονίκης 
Γεωπονίας Αρ. Παν/μίου Θεσσαλονίκης 


δ) Εισαγωγή στην Παιδαγωγική 
ε) Η Νεοελληνική Σύνταξις. τ.Α' 


Παιδαγωγικό Δημοτικής Εκπαίδευσης Φλώρι¬ 
νας 

Οργάνωσης και Διοίκησης Επιχειρήσεων Πανε¬ 
πιστημίου Μακεδονίας 

1) Παιδαγωγικό Δημοτικής Εκπαίδευσης Φλώ¬ 
ρινας 

2) Παιδαγωγικό Δημοτικής Εκπαίδευσης Αρ. 
Πανεπιστημίου Θεσσαλονίκης 


2) Την προαναφερθείσα Υπουργική Απόφαση, όπως διορθώθηκε στο ΦΕΚ 140/Β - / 
4.3.1992 (τίτλος βιβλίου) 

Η Νεοελληνική Σύνταξις, τομ. Β' 1) Παιδαγωγικό Δημοτικής Εκπαίδευσης πα¬ 
ραρτήματος Φλώρινας 

2) Παιδαγωγικό Δημοτικής Εκπαίδευσης Αρ. 
Πανεπιστημίου Θεσσαλονίκης 

3) Την προαναφερθείσα Υπουργική Απόφαση όπως διορθώθηκε στο προαναφερθέυ ΦΕΚ 
(συμπληρώθηκε το ακαδημαϊκό έτος 1991 - 1992) 

«Βοτανική τ.Α'» Φαρμακευτικής Πανεπιστημίου Πατρών. 

4) Τη Β3/753/13.2.1992 (ΦΕΚ 204/Β /24.3.1992) 

α) «Ελευθερία ή Θρησκεία» Παιδαγωγικό Δημοτικής Εκπαίδευσης Πανεπι¬ 

στημίου Πατρών 

β) Στατιστική Μέθοδος Εφαρμογής Δημόσιας Διοίκησης Παντείου Πανεπιστημίου 
τομ. Α' 

5) Τη Β3/192/20.2.1992 (ΦΕΚ 151/Β/10.3.1992) 

α) Η Πληροφόρηση για τις Σπουδές Παιδαγωγικό Δημοτικής Εκπαίδευσης Πανεπι- 
και τα Επαγγέλματα ατημίου Αθηνών 

() Τη Β3/804/2.3.1992 (ΦΕΚ 218/Β/1.4.1992) 

α) «Επιχειρησιακή Έρευνα - Γραμ- Οικονομικό Αρ. Πανεπιστημίου Θεσσαλονίκης 
μικός Προγραμματισμός - Αριστο¬ 
ποίηση σε Δίκτυα τομ. Α'» 

β) «Μαθηματικά Οικονομικών Επι- Διεθνών και Ευρωπαϊκών Οικονομικών Σπου- 
στημών τομ. Β’» δών Πανεπιστημίου Μακεδονίας 

γ) «Μυϊκές Διατάσεις - Μέτρηση και Τ.Ε.Φ.Α.Α. Αρ. Πανεπιστημίου Θεσσαλονίκης 
προπόνηση της Κινητικότητας» 0 

7) Την προαναφερθείσα Υπουργική Απόφαση όπως διορθώθηκε με το Β3/804α/92 
(ΦΕΚ 291/Β/29.4.1992) έγγραφό μας προς το Εθνικό Τυπογραφείο (διόρθωση τίτλου 
βιβλίου) 

«Λειτουργία των Κοιλιακών και 1) Τ.Ε.Φ.Α.Α. Αρ. Πανεπιστημίου Θεσσαλονί- 

Ραχιαίων Μυών» κης 

2) Τ.Ε.Φ.Α.Α. Πανεπιστημίου Αθηνών 

8) Τη Β3/755/13.2.1992 (ΦΕΚ 204/Β'/24.3.1992) 

ΒΑδΙΟ και Μ5 - ϋΟδ με δισκέτα 1) Βιολογίας Αρ. Πανεπιστημίου Θεσσαλονί¬ 
κης 

2) Παιδαγωγικό Δημοτικής Εκπαίδευσης Πα¬ 
ραρτήματος Φλώρινας 

3) Δασολογίας και Φυσικού Περιβάλλοντος Αρ. 
Πανεπιστημίου Θεσσαλονίκης 

9) Τη Β3/84/13.1.1992 (ΦΕΚ 49/Β/30.1.1992) 

α) «Σύγχρονα θέματα Παιδοψυχια- Παιδαγωγικό Νηπιαγωγών Πανεπιστημίου 

τρικής Δεύτερος τόμος - Πρώτο Αθηνών 

Μέρος - Ψυχοπαθολογία» 

β) Διαφορική Γεωμετρία τ.1. Μαθηματικών Πανεπιστημίου Κρήτης 

10) Τη Β3/5291/18.10.1991 (ΦΕΚ 927/Β/11.11.1991) Υπουργική Απόφαση, 
όπως διορθώθηκε στο ΦΕΚ 99/Β/92 (τίτλος συγγραμμάτων) και τροποποιήθηκε στο 
ΦΕΚ 150/Β/10.3.1992 ως προς τον α’ τόμο - α' μέρος (τιμή) 

α) Σύγχρονα θέματα Παιδοψυχια- Ψυχολογίας Πανεπιστημίου Κρήτης 
τρικής α' τόμος - α' μέρος - Ανά¬ 
πτυξη 

β) Σύγχρονα θέματα Παιδοψυχια- Ψυχολογίας Πανεπιστημίου Κρήτης 
τρικής α' τόμος - β' μέρος - Προσεγ¬ 
γίσεις στην ταξινόμηση και διά¬ 
γνωση 

11) Τη Β3/804/2.3.1992 (ΦΕΚ 218/Β/1.4.1992) 

«Η Νεοελληνική Γλώσσα» Παιδαγωγικό Δημοτικής Εκπαίδευσης Πανεπι¬ 

στημίου Ιωαννίνων 


12) Τη Β3/755/13.2.1992 (ΦΕΚ 204/Β/24.3.1992) 

α) Κοινωνικοποίηση και Εκπαιδευ- Παιδαγωγικό Δημοτικής Εκπαίδευσης Πανεπι- 
τικές Ανισότητες στημίου Κρήτης 

13) Τη Β3/4319/14.10.1991 (ΦΕΚ 850/Β/17.10.1991) 

α) «θεωρητική Γλωσσολογία» Ιστορίας και Αρχαιολογίας Πανεπιστημίου Αθη- 
Εισαγωγή στη Σύγχρονη Γλωσσο- νών 

λόγια (Αθήνα 1980) 

β) «Εισαγωγή στη Σημασιολογία» Αγγλικής Γλώσσας και Φιλολογίας Πανεπιστη- 
Αθήνα 1985 μίου Αθηνών 

14) Τη Β3/84/13.1.1992 (ΦΕΚ 49/Β/30.1.1992) 

«Συστηματική Βοτανική» Γεωργικής Βιολογίας και Βιοτεχνολογίας Γεωρ- 

(Κρυπτόγαμα - Σπερματόφυτα) γικού Πανεπιστημίου Αθηνών 

15) Τη Β3/4319/14.10.1991 (ΦΕΚ 850/Β/17.10.1991) 

«Γλωσσολογία και Λογοτεχνία» Φιλοσοφίας Παιδαγωγικής και Ψυχολογίας Πα- 

από την Τεχνική στην Τέχνη του νεπιστημίου Αθηνών 

Λόγου 

16) Τη Β3/5021/29.11.1991 (ΦΕΚ 1053/Β/24.12.1991) 

«Βασική Αριθμητική Ανάλυση με Γενικό - Ναυπηγών Μηχανολόγων Ε.Μ.Π. 
Μικροϋπολογιστές και Εφαρμο¬ 
σμένη Αριθμητική ανάλυση με προ¬ 
γράμματα σε απλή ΒΑ5Ι0» 

Ακαδημαϊκό Έτος 1990 - 1991 

17) Τη Β3/27/3.1.1992 (ΦΕΚ 44/Β/30.1.1992) Υπουργική Απόφαση, όπως διορ¬ 
θώθηκε με τη Β3/1726/92, (όμοια απόφαση, (ως προς τίτλο βιβλίου) 

«Αναλυτικά Προγράμματα» Θεω- 1) Φιλολογίας Αρ. Πανεπιστημίου Θεσσαλονί- 
ρία και Τεχνογνωσία σχεδιασμού κης 

και Αναμόρφωσης» 2) Ιστορίας και Αρχαιολογίας Αρ. Πανεπιστη¬ 

μίου Θεσσαλονίκης 

3) Αγγλικής Γλώσσας και Φιλολογίας Αρ. Πανε¬ 
πιστημίου Θεσσαλονίκης 

4) Γαλλικής Γλώσσας και Φιλολογίας Αρ. Πανε¬ 
πιστημίου Θεσσαλονίκης 

5) Γερμανικής Γλώσσας και Φιλολογίας Αρ. Πα¬ 
νεπιστημίου Θεσσαλονίκης 

Β) Ανακαλούμε τη Β3/364/25.1.1991 (ΦΕΚ 67/Β/14.2.1991) 
Υπουργική Απόφαση μόνο ως προς την τιμή κοστολόγησης για το Ακα¬ 
δημαϊκό Έτος 1990 - 1991 του συγγράμματος «Εισαγωγή στην Κοι- 
νωνιολογία» το οποίο εκ παραδρομής κοστολογήθηκε για το ίδιο Ακα¬ 
δημαϊκό Έτος δύο φορές. Για το ανωτέρω σύγγραμμα και για το προα- 
ναφερθέν ακαδημαϊκό έτος ισχύει η τιμή που αναγράφεται στο ΦΕΚ 
68/Β'/14.2.1991. 

Β1) Ανακαλούμε τη Β3/685/19.2.1992 (ΦΕΚ 152/Β/ 
10.3.1992) Υπουργική Απόφαση μόνο ως προς το τμήμα διανομής του 
βιβλίου «Η Γλώσσα Προγραμματισμού Ο» Β' έκδοση (ακαδημαϊκό έτος 

1990 - 1991) διότι εκ λάθους ανεγράφετο στην απόφαση τομέα του 
Πανεπιστημίου Κρήτης σαν ακαδημαϊκό έτος διανομής το 1990 - 

1991 αντί του 1991 - 1992 που ήταν το σωστό. 

Η απόφαση αυτή να δημοσιευθεί στην Είφημερίδα της Κυβερνήσεως. 

Αθήνα, 11 Μαΐου 1992 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΚΑΡΑΜΠΑΤΖΟΣ 

Αριθ. 56387/2570 (2) 

Μεταβίβαση αρμοδιοτήτων της Εκτελεστικής Επιτροπής του Οργανι¬ 
σμού Αθήνας στον Πρόεδρο, τον Αντιπρόεδρο αυτής καθώς και στην 

Προϊστάμενη του Οργανισμού Αθήνας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 7 παρ. 8 του Ν. 1515/1985 (ΦΕΚ 18/ 
Α/85) «Ρυθμιστικό σχέδιο και Πρόγραμμα Προστασίας Περιβάλλοντος 
της ευρύτερης περιοχής Αθήνας». 

2. Την 8216/1239/13.3.1992 απόφαση του Υπουργού ΠΕΧΩΔΕ 
«Συγκρότηση της Εκτελεστικής Επιτροπής του Οργανισμού Αθήνας» 

(ΦΕΚ 186/Β/1992). 

3. Την 58954/1739/31.8.1989 απόφαση του Υπουργού ΠΕ¬ 
ΧΩΔΕ «Ορισμός Προϊσταμένου στον Οργανισμό Αθήνας», 

4. Το απόσπασμα των πρακτικών της 1ης Συνεδρίασης της Εκτελε¬ 
στικής Επιτροπής του Οργανισμού Αθήνας της 3.4.1992, αποφασί¬ 
ζουμε: 

Α. Εγκρίνεται η μεταβίβαση αρμοδιοτήτων της Εκτελεστικής Επι¬ 
τροπής του Οργανισμού Αθήνας στον Πρόεδρο, Αντιπρόεδρο και τον 
Προϊστάμενο των υπηρεσιών του Οργανισμού, ως ακολούθως: 

1. Ο Πρόεδρος της Εκτελεστικής Επιτροπής του Οργανισμού Αθή¬ 
νας: 

α. Κατευθύνει και εποπτεύει την όλη λειτουργία του Οργανισμού και 
την εκτέλεση των αποφάσεων της Εκτελεστικής Επιτροπής. 

β. Εκπροσωπεί τον Οργανισμό Αθήνας ενώπιον δικαστικών αρχών 
και φορέων του δημόσιου και ιδιωτικού τομέα. 

γ. Υπογράφει 

γα. Τον ετήσιο προϋπολογισμό και την αυξομείωση των σχετικών 
κονδυλίων του τακτικού προϋπολογισμού, εφόσον πρόκειται για ποσά 
κατώτερα των 5.000.000 δρχ. 

γβ. Την έκθεση πεπραγμένων του Οργανισμού Αθήνας. 

γγ. Τα ετήσια και μακροχρόνια προγράμματα δραστηριοτήτων του 
Οργανισμού. 

γδ. Τους κανονισμούς του Οργανισμού. 

γε. Τις συμβάσεις που προβλέπονται από την κείμενη νομοθεσία και 
τον οικονομικό κανονισμό του Οργανισμού. 

γστ. Τα έγγραφα προς τους δημόσιους και ιδιωτικούς φορείς που 
αναφέρονται σε θέματα πολιτικής του Οργανισμού, καθώς και σε ενέρ¬ 
γειες ιδιαίτερης σημασίας στο πλαίσιο των αποφάσεων της Ε/Ε. 

δ. Εγκρίνει κάθε είδους δαπάνη που δεν υπερβαίνει το ποσό των 
1.000.000 δρχ. 

2. Ο Αντιπρόεδρος της Εκτελεστικής Επιτροπής υπογράφει χρημα¬ 
τικά εντάλματα άνω των 1.000.000 δρχ. 

3. Ο προϊστάμενος του Οργανισμού Αθήνας: 

α. Προΐσταται όλων των υπηρεσιών του Οργανισμού Αθήνας, παρακο¬ 
λουθεί και συντονίζει τις εργασίες, σύμφωνα με τις κείμενες διατάξεις, 
τους κανονισμούς του Οργανισμού και τις σχετικές αποφάσεις της Ε/Ε 
και εισηγείται τα θέματα στην Ε/Ε. 

β. Ενημερώνει τον πρόεδρο της Ε/Ε και για τις σχετικές ενέργειες 
κατά την διάρκεια της άσκησης των καθηκόντων του. 

γ. Υπογράφει χρηματικά εντάλματα κάτω των 1.000.000 δρχ. 

Β. Εγκρίνεται η μεταβίβαση αρμοδιότητας υπογραφής επιταγών 
ανεξαρτήτως ποσού σε βάρος των πιστώσεων τακτικού Προϋπολογι¬ 
σμού και Δημοσίων Επενδύσεων του Οργανισμού Αθήνας σε δύο συγ¬ 
χρόνως εκ των: 

- Χαρίση Βασίλειο, Πρόεδρο της Ε/Ε 

- Μπραΐμη Πέτρο, Αντιπρόεδρο της Ε/Ε 

- Γιαννικοπούλου Μαρία, Προϊσταμένη του Οργανισμού Αθήνας 

για επιταγές που αναφέρονται σε όλους τους λογαριασμούς που τηρού¬ 
νται στην Τράπεζα της Ελλάδος και στην Εθνική Τράπεζα. 


Η 65148/1894/28.9.89 απόφαση του Υπουργού ΠΕΧΩΔΕ κα- 
ταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Απριλίου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 
-♦- 

Αριθ. Δ.Υ./ΑΙ/οικ. 23055 (3) 

Τροποποίηση απόφασης ορισμού μελών της Πρ/θμιας Επιτροπής ελέγ¬ 
χου σταυλισμών και επιχειρήσεων επεξεργασίας ζωικών προϊό¬ 
ντων. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τον Ν. 1579/85 «περί ρυθμίσεων για την εφαρμογή και ανά¬ 
πτυξη του Εθνικού Συστήματος Υγείας» (άρθρο 15). 

2. Την αριθ. 12273/86 Απόφαση Νομάρχη Θεσ/νίκης, όπως τρο¬ 
ποποιήθηκε μεταγενέστερα με τελευταία την αριθ. ΔΥ/ΑΙ/οικ. 
11515/27.3.91 απόφαση. 

3. Τις υπηρεσιακές ανάγκες του Νομού, αποφασίζουμε: 

Τροποποιούμε την σχετ. (2) ως προς τα μέλη της Α/θμιας Επιτροπής 

και τοποθετούμε: 

α) Τον Ευσταθιάδη Παναγιώτη Ιατρό-υγιεινολόγο με Α' βαθμό της 
Δ/νσης Υγείας Νομ. Θεσ/νίκης ως Πρόεδρο της Επιτροπής με αναπλη¬ 
ρωτή τον Γεγησιάν Αναστάσιο Ιατρό υγιειονολόγο-μικροβιολόγο με Α' 
βαθμό της ιδίας υπηρεσίας. 

β) Τον Καρατζά Μαργαρίτη Κτηνίατρο με Α' βαθμό της Δ/νσης 
Κτηνιατρικής Νομ. Θεσ/νίκης με αναπληρωτή τον Λίτκε Όθωνα Κτη¬ 
νίατρο με Α' βαθμό της ιδίας υπηρεσίας. 

γ) Τον Ζέκκα Απόστολο Δασολόγο με Α' βαθμό του Τμήματος Περι¬ 
βάλλοντος της Δ/νσης Πολεοδομίας Νομ. Θεσ/νίκης με αναπληρωτή 
τον Παπαδημητρίου Ευάγγελο δασολόγο με Α’ βαθμό της ιδίας υπηρε¬ 
σίας. 

Όσον αφορά την λοιπή σύνθεση της Επιτροπής τις αρμοδιότητες και 
το έργο της ισχύει η σχετ. (2). 

Η ισχύς της αρχίζει από της κοινοποιήσεώς της στα οριζόμενα μέλη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 22 Απριλίου 1992 

Ο Νομάρχης κ.α.α. 

ΑΝΑΣΤ. ΑΝΑΣΤΑΣΟΠΟΥΛΟΣ 

-♦- 

Αρι θ. ΕΡ 560 (4) 

Αναπροσαρμογή εφάπαξ αποζημιώσεως Φορτ/τών Ξηράς Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Νόμου 3200/55 «Περί διοικητικής αποκεντρώ- 
σεως» σε συνδυασμό με το από 28.6.1955 Β.Δ/γμα, όπως συμπληρώ¬ 
θηκαν με το Ν.Δ. 532/70 και Β.Δ. 711/70. 

2. Τις διατάξεις του Κωδ. Ν. 5167/1932, Ν.Δ. 1254/49 και Ν. 
1082/80. 

3. Τις διατάξεις του Π.Δ. 368/1989 «Οργανισμός του Υπουργείου 
Εργασίας», Π.Δ. 369/1989 «Οργάνωση των Υπηρεσιών Εργασίας 
Νομαρχιών». 

4. Τις διατάξεις του Κανονισμού Διοικήσεως, Λειτουργίας και Παρο¬ 
χών του ΚΑΦ Ξηράς Καβάλας. 

5. Το αριθμ. 4/31.1.1992 Πρακτικό της Ε.Ρ.Φ. του ΚΑΦ Ξηράς 
Καβάλας, σχετικά με αύξηση της εφάπαξ αποζημιώσεως των Φορτ/ 
τών. 

6. Το έγγραφο του Υπουργείου Εργασίας αριθμ. 11377/ 
31.3.1992 με το οποίο εγκρίνεται η αύξηση του ποσού της εφάπαξ 
αποζημιώσεως του ΚΑΦ Ξη^μς Καβάλας κατά 20% στα κλιμάκια και 
το ανώτατο όριο εφάπαξ αποζημιώσεως των Φορτ/τών του ΚΑΦ Ξη¬ 
ράς Καβάλας. 

7. Το γεγονός ότι υπάρχουν οι σχετικές οικονομικές δυνατότητες στο 
ΚΑΦ Ξηράς Καβάλας, αποφασίζουμε: 

Εγκρίνουμε την απόφαση, που περιλαμβάνεται στο Πρακτικό αριθμ. 
4/31.1.1992 της Δ.Ε. του ΚΑΦ Ξηράς Καβάλας, σχετικά με την τρο¬ 
ποποίηση του άρθρου 16 παρ. 2 του Κανονισμού Διοικήσεως, Λειτουρ¬ 
γίας και Παροχών του ΚΑΦ Ξηράς Καβάλας και ορίζουμε τα εξής: 

ΑΡΘΡΟ 16 

1 . 

2. Για τους έχοντες ΙΟετή συμμετοχή στην ασφάλιση του ΚΑΦ Ξη¬ 
ράς Καβάλας Φορτ/τές μέλη του Σωματείου Συσκευαστών Καπνού «Η 
ΟΜΟΝΟΙΑ» τριακόσιες είκοσι τέσσερις χιλιάδες (324.000) δραχμές. 
Το ποσό αυτό που θεωρείται βασικό προσαυξάνεται για κάθε έτος συμ¬ 
μετοχής στο ΚΑΦ άνω της ΙΟετίας και μέχρι συμπληρώσεως 20ετούς 
συμμετοχής, κατά σαράντα πέντε χιλιάδες εξακόσιες (45.600) δραχ¬ 
μές, για κάθε έτος άνω της 20ετίας και μέχρι 30 ετών προσαυξάνεται 
κατά πενήντα δύο χιλιάδες οκτακόσιες (52.800) δραχμές και για κάθε 
έτος άνω της 30ετίας και μέχρι του 35 έτους συμπληρωμένου σαράντα 
οκτώ χιλιάδες (48.000) δραχμές με ανώτατο όριο της εφάπαξ αποζη- 
μιώσεως το ποσό του ενός εκατομμυρίου πεντακοσίων σαράντα οκτώ 
χιλιάδων (1.548.000) δραχμών. 

Όσον αφορά τον υπολογισμό της εφάπαξ αποζημιώσεως των εργα- 
τών-μελών του Σωματείου Φορτ/τών Ξηράς «Ο ΑΤΛΑΣ» που ανήκουν 
στην ασφάλιση του ΚΑΦ Ξηράς Καβάλας, τα ποσά της εφάπαξ αποζη¬ 
μιώσεως ορίζονται ως εξής: 

Για τους έχοντες ΙΟετή συμμετοχή διακόσιες σαράντα χιλιάδες 
(240.000) δραχμές. Το ποσό αυτό θεωρείται βασικό, προσαυξάνεται 
για κάθε έτος συμμετοχής στο ΚΑΦ, άνω της ΙΟετίας και μέχρι συ¬ 
μπληρώσεως 20ετούς συμμετοχής, κατά τριάντα χιλιάδες (30.000) 
δραχμές, για κάθε έτος άνω της 20ετίας και μέχρι 30 ετών προσαυξά¬ 
νεται κατά τριάντα οκτώ χιλιάδες τετρακόσιες (38.400) δραχμές και 
για κάθε έτος άνω της 30ετίας και μέχρι του 35ου έτους συμπληρωμέ¬ 
νου κατά τριάντα έξι χιλιάδες (36.000) δραχμές με ανώτατο όριο της 
εφάπαξ αποζημιώσεως το ποσό του ενός εκατομμυρίου ενενήντα δύο χι¬ 
λιάδων (1.092.000) δραχμών. 

Κατά τα λοιπά εξακολουθούν να ισχύουν για τον υπολογισμό της 
εφάπαξ αποζημιώσεως των φορτ/τών Ξηράς Καβάλας οι διατάξεις του 
Κανονισμού που δεν τροποποιούνται. 

Η απόφαση αυτή να δημοσιευθεί στην Εφημερίδα της Κυβερνήσεως. 


Καβάλα, 5 Μαΐου 1992 
Ο Νομάρχης 
ΑΘ. ΠΑΡΤΑΛΗΣ 


♦ 


Αριθ. ΕΡ 532 (5) 

Αναπροσαρμογή εφάπαξ αποζημιώσεως Φορτ/τών Λιμένα Καβάλας. 


Ο ΝΟΜΑΡΧΗΣ ΚΑΒΑΛΑΣ 


Έχοντας υπόψη: 

1. Τις διατάξεις του Νόμου 3200/55 «Περί διοικητικής αποκεντρώ- 
σεως» σε συνδυασμό με το από 28.6.1955 Β.Δ/γμα, όπως συμπληρώ¬ 
θηκαν με το Ν.Δ. 532/70 και Β.Δ. 711/70. 

2. Τις διατάξεις του Κωδ. Ν. 5167/1932 και Ν. 1082/80. 

3. Τις διατάξεις του Π.Δ. 368/1989 «Οργανισμός του Υπουργείου 
Εργασίας», II.Δ. 369/1988 «Οργάνωση των Υπηρεσιών Εργασίας 
Νομαρχιών». 

4. Τις διατάξεις του Κανονισμού Διοικήσεως, Λειτουργίας και Παρο¬ 
χών του ΚΑΦ Ξηράς Καβάλας. 

5. Το αριθμ. 3/27.1.1992 Πρακτικό της Δ.Ε. του ΚΑΦ Λιμένα 
Καβάλας, σχετικά με αύξηση της εφάπαξ αποζημιώσεως των Φορτ/ 
τών. 

6. Το έγγραφο του Υπουργείου Εργασίας αριθμ. 1218/31.3.1992 
με το οποίο εγκρίνεται η αύξηση του ποσού της εφάπαξ αποζημιώσεως 
του ΚΑΦ Ξηράς Καβάλας κατά 25% στα κλιμάκια με ανώτατο όριο 
εφάπαξ αποζημιώσεως 2.548.125 δραχμές. 

7. Το γεγονός ότι υπάρχουν οι σχετικές οικονομικές δυνατότητες 
στον ΚΑΦ Λιμένα Καβάλας, αποφασίζουμε: 

Εγκρίνουμε την απόφαση, που περιλαμβάνεται στο Πρακτικό αριθμ. 
3/1992 της Δ.Ε. του ΚΑΦ Λιμένα Καβάλας, σχετικά με την τροποποί¬ 


ηση του άρθρου 16 παρ. 2 του Κανονισμού Διοικήσεως Λειτουργίας 
και Παροχών του ΚΑΦ Λιμένα Καβάλας. 

1 . 

2. Για τους έχοντες ΙΟετή συμμετοχή στην ασφάλιση του ΚΑΦ Λι¬ 
μένα Καβάλας τετρακόσιες ογδόντα τέσσερις χιλιάδες τριακόσιες εβδο¬ 
μήντα πέντε (484.375) δραχμές. Το ποσό αυτό που θεωρείται βασικό 
προσαυξάνεται κατά ογδόντα εννιά χιλιάδες εκατόν είκοσι πέντε 
(89.125) δραχμές για κάθε άνω της ΙΟετίας έτος συμμετοχής στο 
ΚΑΦ Λιμένα Καβάλας και μέχρι συμπληρώσεως 30ετούς συμμετοχής. 
Για κάθε άνω της 30ετίας έτος συμμετοχής στο ΚΑΦ Λιμένα Καβάλας 
και μέχρι συμπληρώσεως 35 έτη συμμετοχής προσαυξάνεται κατά πε¬ 
νήντα έξι χιλιάδες διακόσιες πενήντα(56.250) δραχμές με ανώτατο 
όριο της εφάπαξ αποζημιώσεως το ποσό των δύο εκατομμυρίων πεντα¬ 
κοσίων σαράντα οκτώ χιλιάδων εκατόν είκοσι πέντε (2.548.125) δραχ¬ 
μών, που να καλύπτει φορτ/τή με πραγματική υπηρεσία τριάντα πέντε 
(35) ετών. 

Κατά τα λοιπά εξακολουθούν να ισχύουν για τον υπολογισμό της 
εφάπαξ αποζημιώσεως των φορτ/τών Λιμένα Καβάλας οι διατάξεις του 
Κανονισμού που δεν τροποποιούνται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 5 Μαΐου 1992 
Ο Νομάρχης 
ΑΘ. ΠΑΡΤΑΛΗΣ 

- +- 

Αριθ. ΔΓ-4655 (6) 

Παραχώρηση έκτασης 3100 τ.μ. στο Δήμο Πτολ/δας Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του άρθρου 123 παρ. 10 του Αγροτικού Κώδικα, 
όπως αντικαταστάθηκαν με το άρθρο 6 του Ν. 994/1979. 

2. Τις διατάξεις του Ν. 3200/55 περί διοικητικής αποκεντρώσεως 
και των εκτελεστικών από 28.6.55 και 23.11.56 Β.Δ. περί επεκτά- 
σεως αρμοδιοτήτων των Νομαρχών. 

3. Φωτοαντίγραφο του αριθμ. 1275/21.5.91 εγγράφου του Εθνι¬ 
κού Ιδρύματος Αγροτικής Έρευνας (ΕΘΙΑΓΕ) μαζί με το από 21.5.91 
απόσπασμα πρακτικού 3ης/29.4.91 συνεδρίασης του Δ.Σ. του 
ΕΘΙΑΓΕ με το οποίο εγκρίθηκε η επιστροφή έκτασης 3100 τ.μ. από το 
10226 τεμάχιο συνολικής έκτασης 167.454 τ.μ. του Σταθμού Γεωρ¬ 
γικής Έρευνας Πτολ/δας στη Δ/νση Πολιτικής Γης του Υπουργείου 
Γεωργίας, προκειμένου να παραχωρηθεί στο Δήμο Πτολ/δας. 

4. Το αριθμ. 123114/22.2.91 έγγραφο του Υπουργείου Γεωργίας 
από το οποίο φαίνεται ότι υπάρχει αίτημα του Δήμου Πτολ/δας που 
αφορά την παραχώρηση έκτασης 3100 τ.μ. από το αριθμ. 10226 τε¬ 
μάχιο εντός της οποίας υπάρχουν παλαιά κτίσματα και τα οποία θα δια¬ 
μορφώσει κατάλληλα σε χώρους έκθεσης ζωγραφικής. 

5. Το αριθμ. 131503/6.6.91 έγγραφο του Υπουργείου Γεωργίας 
με τις απόψεις του για την εν λόγω παραχώρηση. 

6. Τοαριθμ. 1844/12.11.91 έγγραφο του Γραφείου Τοπογραφικής 
Κοζάνης. 

7. Το αριθμ. 2217/2.12.91 έγγραφο της 11ης Εφορείας Βυζαντι¬ 
νών Αρχαιοτήτων. 

8. Το αριθμ. Φ.9.6/14585/3.12.91 έγγραφο του ΕΟΤ Μακεδο¬ 
νίας Θράκης. 

9. Το αριθμ. Δ.3947/9.12.91 έγγραφο του Δασαρχείου Κοζάνης. 

10. Το αριθμ. 328/11.2.92 έγγραφο της ΙΖ' Εφορείας Προϊστορι¬ 
κών και Κλασσικών Αρχαιοτήτων. 

11. Το αριθμ. 4403/19.2.92 έγγραφο του Τμήματος Πολεοδομίας 
και ΠΕ Κοζάνης, αποφασίζουμε: 

Παραχωρούμε δωρεάν κατά πλήρη κυριότητα, νομή και κατοχή στο 
Δήμο Πτολεμαΐδας, το αριθμ. 10226δ τεμάχιο έκτασης 3100 τ.μ. που 
αποτελεί τμήμα του αριθμ. 10226α τεμαχίου του Υπουργείου Γεωρ¬ 
γίας (Σταθμός καλυτερεύσεως φυτών) της Οριστικής Διανομής του 
Αγροκτήματος Πτολ/δας έτους 1934-35, εντός της οποίας υπάρχουν 
παλαιά κτίσματα, με σκοπό την διαμόρφωση καταλλήλων χώρων έκθε¬ 
σης ζωγραφικής κ.λπ. 

Για την υλοποίηση της παραχώρησης αυτής θα πρέπει ο Δήμος Πτο¬ 
λεμαΐδας να εκπληρώσει τους παρακάτω όρους: 

α) Ο Δήμος Πτολ/δος σε συνεργασία με το ΣΕΠΠΥ Πτολ/δος για 

ουσιαστική αντιμετώπιση του προβλήματος της Σποροπαραγωγής (λει¬ 
τουργία σιτοδιαλογέων Γραφείων ΣΕΠΓΙΥ κ.λπ.) να ρυθμίζει στο διηνε¬ 
κές την εύρυθμη λειτουργία της Σποροπαραγωγής. 

Γίνεται μνεία ότι σε περίπτωση που αλλάζει ο σκοπός για το οποίο 
παραχωρείται η έκταση ή δεν υλοποιηθούν οι παραπάνω όροι της πα¬ 
ραχώρησης η απόφαση αυτή θα θεωρείται ανακληθείσα. 

Η παρούσα απόφαση αποτελεί τίτλο κυριότητας δεκτικό μεταγραφής 
κατά τα οριζόμενα στην παρ. 12 του άρθρου 123 του Αγροτικού Κώ¬ 
δικα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη. 23 Απριλίου 1992 

Ο Νομάρχης 

Λ. ΚΑΤΣΑΡΟΣ 

- +- 

Αριθ. 3163 (7) 

Τροποποίηση απόφασης σύστασης Κοιν/κού Νομικού Προσώπου με 

την επωνυμία «Σχολική Επιτροπή Δημοτικού Σχολείου Αρμένων Ν. 

Αασιθίου». 

Ο ΝΟΜΑΡΧΗΣ ΑΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ. 323/89 
(ΔΚΚ). 

2. Τις διατάξεις του άρθρου 5 του Ν. 1894/1990 παρ. 8 «Για την 
Ακαδημία Αθηνών και άλλες εκπαιδευτικές διατάξεις». 

3. Την αριθμ. 10.020/12.9.1989 απόφασή μας περί συστάσεως 
του εν θέματι Νομικού Προσώπου, που δημοσιεύθηκε στο ΦΕΚ 722/ 
28.9.1989 τεύχος Β'. 

4. Την 7/1992 απόφαση του Κοιν/κού Συμ/λίου Αρμένων με την 
οποία τροποποιείται η αριθμ. 21 /89 όμοια αυτού ως προς την παρ. 5α 
αυτής που αναφέρεται στην επιχορήγηση της Κοινότητας προς το Νο¬ 
μικό Πρόσωπο, αποφασίζουμε: 

Τροποποιούμε την αριθμ. 10.020/12.9.89 απόφασή μας με την 
οποία συστήθηκε στην Κοινότητα Αρμένων Νομικό Πρόσωπο με την 
επωνυμία «Σχολική Επιτροπή Δημοτικού Σχολείου Αρμένων», ως προς 
την παράγραφο 5 εδαφ. α ως ακολούθως: 

(5) Πόροι του Νομικού Προσώπου είναι: 

α. Ετήσια επιχορήγηση της Κοινότητας εκ δρχ. 240.000. 

Κατά τα λοιπά ισχύει η αριθμ. 10.020/12.9.89 απόφασή μας. 

Η παρούσα να δημοσιευθεί στην Εφημερίδα της Κυβερνήσεως. 

Άγιος Νικόλαος. 28 Απριλίου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

-♦- 

Αριθ. 79 0 (8) 

Αύξηση εφάπαξ αποζημίωσης ΚΑΦ Ξηράς Στυλίδας Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του Ν.Δ. 1254/49 «Περί τροποποιήσεως και συ- 
μπληρώσεως ενίων διατάξεων των περί φορτ/σεων νόμων». 

2. Τις διατάξεις του Ν. 5167/32 «Περί ρυθμίσεως των εις τους Λι¬ 
μένας Φορτ/κών Εργασιών». 

3. Τις διατάξεις του Ν. 3200/55 του Ν.Δ. 532/70 και του Β.Δ. 
711/70 «Περί μεταβιβάσεως αρμοδιοτήτων εις τους Νομάρχας και 
Επιθεωρητάς Εργασίας». 

4. Την αριθμ. 2430/91/17.1.92 απόφασή μας με την οποία εγκρί- 
θηκε ο προϋπολογισμός Εσόδων - Εξόδων ΚΑΦ Ξηράς Στυλίδας χρή¬ 
σης οικον. έτους 1992. 

5. Τις διατάξεις του άρθρ. 12 του Π.Δ. 369/16.6.89. 

6. Τις διατάξεις του κανονισμού Λειτουργίας και Παροχών ΚΑΦ Ξη¬ 
ράς Στυλίδας που εγκρίθηκε με την αριθ. 861/7.9.72 Αποφ. Υπ. Ερ¬ 
γασίας και τροποποιήθηκε με την αριθ. 1968/22.9.82 και 2229/ 
Φ7δ/12.12.84 Απόφασή μας. 

7. Το αριθ. 6/19/21.1.92 έγγραφο του ΚΑΦ Ξηράς Στυλίδας με το 
οποίο μας υποβλήθηκε το αριθ. 7/92 πρακτικό της ΔΕ αυτού, καθώς 


και το αριθ. 11011/30.3.92 έγγραφο του Υπ. Εργασίας, Δ/νση Δ2, 
Τμ. Φορτ. Εργασιών, αποφασίζουμε: 

Τροποποιούμε το άρθρ. 19 παρ. 2 του κανονισμού λειτουργίας Παρο¬ 
χών ΚΑΦ Ξηράς Στυλίδας, ως κατωτέρω: 

Άρθρ. 19 παρ. 2 

Το ποσό της εφάπαξ αποζημίωσης στους δικαιούχους του ΚΑΦ ορί¬ 
ζεται με τα έτη συμμετοχής σ’ αυτό, ως εξής: 

α. Για τα πρώτα (10) δέκα έτη συμμετοχής στο ΚΑΦ να χορηγείται 
το ποσό των 273.000. 

β. Από το 11 ο έως και το 20ό έτος συμμετοχής να χορηγείται το πο- 
σόν των 33.696 δρχ. κατ’ έτος. 

γ. Από το 21ο έως και το 30ό έτος συμμετοχής να χορηγείται το 
ποσόν των 37.752 δρχ. κατ’ έτος. 

Το ανώτατο όριο αποζημίωσης (εφάπαξ), δεν θα υπερβαίνει το ποσό 
των 987.480, σε καμία περίπτωση. Κλάσμα έτους μεγαλύτερο των (6) 
έξι μηνών θεωρείται ολόκληρος χρόνος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία. 20 Απριλίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 

- ♦ - 

Αριθ. ΕΣ 4719 (9) 

Τροποποίηση της ΕΣ 12126/23.8.89 απόφασης Νομάρχη Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 5 παρ. 8-15 του Ν. 1894/90 «Για την 
Ακαδημία Αθηνών και άλλες εκπαιδευτικές δ/ξεις». 

2. Την αριθμ. ΕΣ 12126/23.8.89 απόφασή μας, που αφορά Σύ¬ 
σταση Ν.Π.Δ.Δ. με την επωνυμία «Κοινοτική Σχολική Επιτροπή Δημο¬ 
τικού» στην Κοινότητα Νέου Καυκάσου (ΦΕΚ 670/Β/7.9.89). 

3. Την αριθμ. 8/92 απόφαση του Κοιν. Σ/λίου Νέου Καυκάσου της 
αριθμ. 19/89 ομοίας του Κ.Σ. Νέου Καυκάσου, αποφασίζουμε: 

Τροποποιούμε την αριθμ. ΕΣ 12126/23.8.1989 απόφασή μας ως 
προς την επωνυμία του συσταθέντος στην Κοινότητα Νέου Καυκάσου 
Ν.Π.Δ.Δ. από «Κοινοτική Σχολική Επιτροπή Δημοτικού» σε «Σχολική 
Επιτροπή Δημοτικού και Νηπιαγωγείου». 

Η παρούσα να δημοσιευθεί στην Εφημερίδα της Κυβερνήσεως. 

Φλώρινα, 6 Μαΐου 1992 

Ο Νομάρχης 
ΜΙΧΑΗΛ ΖΩΓΡΑΦΟΣ 

- 4 - 

Αριθ. 4396 (10) 

Σύσταση ίδιου Νομικού Προσώπου στην Κοινότητα Συκιάς Ν. Χαλκιδι¬ 
κής με την επωνυμία «Μέγας Αλέξανδρος Σχολική Επιτροπή του 

Δημοτικού Σχολείου και Νηπιαγωγείου Συκιάς». 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Το άρθρο 5 του Ν. 1894/90 περί Σχολικής περιουσίας και λει¬ 
τουργίας Σχολείων. 

2. Το άρθρο 187 του Π.Δ. 323/89. 

3. Την αριθμ. 16/92 απόφαση του Κοινοτικού Συμβουλίου περί σύ¬ 
στασης κοινοτικού νομικού προσώπου με την επωνυμία «Μέγας Αλέ¬ 
ξανδρος Σχολική Επιτροπή του Δημοτικού Σχολείου και Νηπιαγωγείου 
Συκιάς», αποφασίζουμε: 

1. Συνιστάται στην Κοινότητα Συκιάς του Νομού Χαλκιδικής ίδιο νο¬ 
μικό πρόσωπο με την επωνυμία «Μέγας Αλέξανδρος Σχολική Επιτροπή 
του Δημοτικού Σχολείου και Νηπιαγωγείου Συκιάς». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων που κρίνονται αναγκαία για τη 
στήριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 7μελές Διοικητικό Συμβούλιο 
αποτελούμενο από: 

α. Εκάστοτε Πρόεδρο ως Πρόεδρο, 
β. Δύο Κοινοτικούς Σύμβουλους, 
γ. Το Διευθυντή του Δημοτικού, 
δ. Το Διευθυντή του Νηπιαγωγείου. 

ε. Εκπρόσωπο του συλλόγου γονέων και κηδεμόνων του Δημοτικού, 
στ. Εκπρόσωπο του συλλόγου γονέων και κηδεμόνων του Νηπιαγω¬ 
γείου. 

4. Η θητεία του πρώτου Δ.Σ. του Νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί τη κοινοτική περίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 
α. Ετήσια επιχορήγηση της Κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 20 Απριλίου 1992 

Με εντολή Νομάρχου 
Ο Διευθυντής κ.α.α. 

Β. ΠΡΙΤΣΑ 

-♦- 

Αριθ. 4397 (11) 

Σύσταση ίδιου Νομικού Προσώπου στην Κοινότητα Συκιάς Ν. Χαλκιδι¬ 
κής με την επωνυμία «Καπετάν Χάψας Σχολική Επιτροπή του Γυ- 
μνασίου - Λυκείου Συκιάς». 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Το άρθρο 5 του Ν. 18.94/90 περί Σχολικής περιουσίας και λει¬ 
τουργίας Σχολείων. 

2. Το άρθρο 187 του Π.Δ. 323/89. 

3. Την αριθμ. 15/92 απόφαση του Κοινοτικού Συμβουλίου περί σύ¬ 
στασης Κοινοτικού Νομικού Προσώπου με την επωνυμία «Καπετάν Χά¬ 
ψας Σχολική Επιτροπή του Γυμνασίου - Λυκείου Συκιάς», αποφασί¬ 
ζουμε: 

1. Συνιστάται στην Κοινότητα Συκιάς του Νομού Χαλκιδικής ίδιο νο¬ 
μικό πρόσωπο με την επωνυμία «Καπετάν Χάψας Σχολική Επιτροπή 
του Γυμνασίου - Λυκείου Συκιάς». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων που κρίνονται αναγκαία για τη 
στήριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 9μελές Διοικητικό Συμβούλιο 
αποτελούμενο από: 

α. Εκάστοτε Πρόεδρο ως Πρόεδρο, 
β. Δύο Κοινοτικούς Σύμβουλους. 


γ. Το Διευθυντή του Γυμνασίου Συκιάς, 
δ. Το Διευθυντή του Λυκείου Συκιάς. 

ε. Εκπρόσωπο του συλλόγου γονέων και κηδεμόνων του Γυμνασίου. 
στ. Εκπρόσωπο του συλλόγου γονέων και κηδεμόνων του Λυκείου, 
ζ. Εκπρόσωπο της μαθητικής Κοινότητας του Γυμνασίου, 
η. Εκπρόσωπο της μαθητικής Κοινότητας του Λυκείου. 

4. Η θητεία του πρώτου Δ.Σ. του Νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί τη κοινοτική περίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 
α. Ετήσια επιχορήγηση της Κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 20 Απριλίου 1992 

Με εντολή Νομάρχου 
Ο Διευθυντής κ.α.α. 

Β. ΠΡΙΤΣΑ 

-♦- 

Αριθ. 5280 (12) 

Τροποποίηση απόφασης Νομάρχου Χαλκιδικής που αφορά τη σύσταση 
Σχολικής Επιτροπής Κοινότητας Ν. Σιλάτων. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Την αρ. 15089/16.1.91 απόφασή μας. 

2. Την αρ. 30/92 απόφαση του Κ.Σ. Ν. Σιλάτων, αποφασί¬ 
ζουμε: 

Τροποποιούμε την αρ. 15089/16.10.91 απόφασή μας στα άρθρα 1 
και 3 ως παρακάτω: 

1. Συνιστάται στην Κοινότητα Ν. Σιλάτων του Ν. Χαλκιδικής ίδιο νο¬ 
μικό πρόσωπο με την επωνυμία «Ενιαία Σχολική Επιτροπή Δημοτικού 
Σχολείου και Νηπιαγωγείου Ν. Σιλάτων». 

3. Το Νομικό Πρόσωπο διοικείται από 7μελές Δ.Σ. αποτελούμενο 
από: 

α. Εκάστοτε Πρόεδρο της Κοινότητας, 
β. Έναν Κοινοτικό Σύμβουλο, 
γ. Δ/ντή του Δημοτικού Σχολείου, 
δ. Δ/ντή του Νηπιαγωγείου. 

ε. Εκπρόσωπο του Συλλόγου γονέων και κηδεμόνων Δημοτικού Σχο¬ 
λείου. 

στ. Εκπρόσωπο του Συλλόγου γονέων και κηδεμόνων Νηπιαγω¬ 
γείου. 

ζ. Ένα δημότη. 

Κατά τα λοιπά ισχύει ως έχει η παραπάνω απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσείυς. 

Πολύγυρος, 23 Απριλίου 1992 

Με εντολή Νομάρχου 
Ο Διευθυντής 
ΔΙΑΜΑΝΤΗΣ ΠΡΙΤΣΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στη Δ5/317/10.3.92 κοινή απόφαση των Υπουργών Προεδρίας 
της Κυβέρνησης και Υγείας, Πρόνοιας και Κοινωνικών Ασφαλίσεων, 
που δημοσιεύθηκε στο ΦΕΚ 195/23.3.92 (τ.Β’), διορθώνονται: 

1. Στο θέμα της και στο εντός παρενθέσεως στοιχείο που αναφέρεται 
στο τεύχος του ΦΕΚ, το εσφαλμένο «Α’» στο ορθό «Β'». 

2. Ομοίως στην παράγραφο 3 του προοιμίου και στο εντός παρενθέ- 
σεως στοιχείο, το εσφαλμένο «Α'» στο ορθό «Β’». 

3. Στο κείμενο της απόφασης διορθώνεται το γράμμα που έχει τεθεί 
μπροστά από την επικεφαλίδα «Γενικοί Διευθυντές και αρμοδιότητα» 
από· το εσφαλμένο «α» το ορθό «δ». 

4. Στην αμέσως επόμενη επικεφαλίδα με το στοιχείο ε το εσφαλμένο 
«Διοικητικός Διευθυντής Διοικητικής Υποστήριξης», στο ορθό «Γενικός 
Διευθυντής Διοικητικής Υποστήριξης». 

(Από το Υπουργείο Υγείας. Πρόνοιας και Κοιν. Ασφαλίσεων) 


-♦- 

(14) 

Στο ΦΕΚ 245/8.4.92 (τ.Β') στο οποίο δημοσιεϋθηκε η ΕΣ 5145/ 
11.3.92 απόφαση του Νομάρχη Μαγνησίας «Ψήφιση Οργανισμού, Εσω¬ 
τερικής Υπηρεσίας Δήμου Νέας Ιωνίας», διορθώνται ο αριθμός της σύμ¬ 


φωνης γνωμοδότησης του Υπηρεσιακού Συμβουλίου της Νομαρχίας 
άρθρου 5 Ν. 1188/81 από τον εσφαλμένο «1/1988» στο ορθό «1/ 
1992». 

(Από τη Νομαρχία Μαγνησίας) 
-♦- 

(15) 

Στην 3524/3.4.1991 απόφαση του Νομάρχη Φθιώτιδας, που δη- 
μοσιεύθηκε στο 307/8.5.91 Φ.Ε.Κ. (τεύχος Β') διορθώνεται ως εξής 
το θέμα αυτής «Σύσταση Νομικού Προσώπου στην Κοινότητα Ρεγκινίου 
Ν. Φθιώτιδας με την επωνυμία «Σχολική Επιτροπή Νηπιαγωγείου - 
Δημοτικού Σχολείου Κοινότητας Ρεγκινίου Ν.Ο. Φθιώτιδας». 

(Από τη Νομαρχία Φθιώτιδας) 




_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

-- 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΕΕΧ 

22.3211 ΥΡΕΤ <3Π 

λειτουργούν καθημερινά από δ.ΟΟ’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 



Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» » » 

Β' 

» 

23.000 

Υ) 

» » » 

Γ 

» 

7.000 

δ) 

» » » 

Δ’ 

» 

22.000 

ε) 

» » » 

Αναπτυξιακών Πράξεων 

» 

15.000 

στ) 

» » » 

Ν.Π.Δ.Δ. 

» 

7.000 

ζ) 

» » » 

ΠΑΡΑΡΤΗΜΑ 

» 

4.000 

η) 

» » » 

Δελτ. Εμπ.& Βιομ. Ιδ. 

» 

7.000 

θ) 

» » » 

Αν. Ειδικού Δικαστηρίου 

» 

2.000 

·) 

» » » 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















